


KLASA: 943-01/26-01/4
UR.BROJ: 2177-6-01-26-1
Kutjevo, 18. kolovoza 2026.

[bookmark: _GoBack]Na temelju članka 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17) članka 56. Statuta Grada Kutjeva („Službeni glasnik Grada Kutjeva“ broj 2/21, 10/25), članka 8. Odluke o stjecanju i raspolaganju nekretninama u vlasništvu Grada Kutjeva („Službeni glasnik Grada Kutjeva“ broj 7/2024) te Odluke o raspisivanju i provedbi javnog natječaja za prodaju nekretnina u vlasništvu Grada Kutjeva, KLASA: 021-01/26-01/5, URBROJ:2177-6-02-26-11 („Službeni glasnik Grada Kutjeva“ broj 6/26) gradonačelnik Grada Kutjeva raspisuje 

J A V N I  N A T J E Č A J
za prodaju nekretnina u vlasništvu Grada Kutjeva
I. Predmet natječaja je prodaja nekretnina u vlasništvu Grada Kutjeva u naselju Bjeliševac (katastarska općina Tominovac). Cijene su formirane sukladno procjembenim elaboratima o tržišnoj vrijednosti nekretnine, a Procjeniteljsko povjerenstvo Požeško-slavonske županije izdalo je pozitivno mišljenje o usklađenosti procjembenih elaborata. 

1. Katastarska čestica (k.č.br.) 168 u katastarskoj općini (k.o.) Tominovac (327883), zemljišnoknjižnog opisa ravnice, oranica 16725 m², upisana u izvadak BZP-a, zemljišnoknjižni uložak broj (zk.ul.br.) 764 zemljišne knjige koja se vodi u Općinskom sudu u Požegi. 
Katastarska čestica (k.č.br.) 169 u katastarskoj općini (k.o.) Tominovac (327883), zemljišnoknjižnog opisa ravnice, oranica 3422 m², upisana u izvadak BZP-a, zemljišnoknjižni uložak broj (zk.ul.br.) 743 zemljišne knjige koja se vodi u Općinskom sudu u Požegi.
Katastarska čestica (k.č.br.) 226 u katastarskoj općini (k.o.) Tominovac (327883), zemljišnoknjižnog opisa zobište, oranica, livada, oranica, 7366 m², upisana u izvadak BZP-a, zemljišnoknjižni uložak broj (zk.ul.br.) 840 zemljišne knjige koja se vodi u Općinskom sudu u Požegi.
Katastarska čestica (k.č.br.) 227 u katastarskoj općini (k.o.) Tominovac (327883), zemljišnoknjižnog opisa zobište, livada, oranica, oranica, 2770 m², upisana u izvadak BZP-a, zemljišnoknjižni uložak broj (zk.ul.br.) 743 zemljišne knjige koja se vodi u Općinskom sudu u Požegi.
Katastarska čestica (k.č.br.) 192 u katastarskoj općini (k.o.) Tominovac (327883), zemljišnoknjižnog opisa selo Bjeliševac, livada, livada, 1913 m², upisana u izvadak BZP-a, zemljišnoknjižni uložak broj (zk.ul.br.) 615 zemljišne knjige koja se vodi u Općinskom sudu u Požegi.
Katastarska čestica (k.č.br.) 207 u katastarskoj općini (k.o.) Tominovac (327883), zemljišnoknjižnog opisa selo Bjeliševac, voćnjak, oranica, kuća i dv. 3861 m², upisana u izvadak BZP-a, zemljišnoknjižni uložak broj (zk.ul.br.) 615 zemljišne knjige koja se vodi u Općinskom sudu u Požegi. Napomena: tereti prema zk.ul.
Ukupna procijenjena vrijednost nekretnina iznosi 50.960,00 eura, a trošak procijenjenih elaborata o tržišnoj vrijednosti nekretnine iznosi 2.220,00 eura. 
Navedene čestice se prodaju zajedno, kao jedna cjelina. Ukupna početna cijena iznosi 53.180,00 eura. Jamčevina iznosi 5.318,00 eura. 
II. Uvjeti natječaja: 
Javni natječaj se provodi prikupljanjem pisanih ponuda u zatvorenim kuvertama.
Pravo sudjelovanja na natječaju imaju sve fizičke i pravne osobe, sukladno važećim propisima. 
Pismena ponuda za sudjelovanje u natječaju mora sadržavati: 
· Obrazac ponude – sadrži osnovne podatke o ponuditelju (ime i prezime odnosno naziv tvrtke, OIB odnosno matični broj za pravne osobe, adresa, broj telefona i adresa elektroničke pošte te broj bankovnog računa), katastarsku općinu i broj katastarske čestice za koju se ponuda podnosi,  ponuđeni iznos kupoprodajne cijene / u prilogu natječaja
· Preslika osobne iskaznice
· Dokaz o uplati jamčevine 
· Izvadak iz sudskog, obrtnog ili drugog odgovarajućeg registra (za pravne osobe)
· Potvrdu Jedinstvenog upravnog odjela Grada Kutjeva da podnositelj nema neplaćenih dospjelih obveza prema proračunu Grada Kutjeva, ne starija od 30 dana od dana objave natječaja 
· Potvrdu Porezne uprave o stanju duga, ne starija od 30 dana od dana objave natječaja
· Punomoć ako ponudu podnosi zakonski zastupnik ili opunomoćenik ponuditelja
Pisana ponuda mora biti vlastoručno potpisana. 
Obrazac je moguće preuzeti u prilogu javnog natječaja i na ulazu u zgradu Grada, na adresi Trg graševine 1. 

Ponuditelji su obvezni uplatiti jamčevinu u gore navedenom iznosu koji se uplaćuje na IBAN Prodavatelja: IBAN HR 4123860021822100009, poziv na broj primatelja: HR68 7722-OIB, svrha uplate: „Jamčevina za javni natječaj prodaja nekretnina u k.o. Tominovac“.
Ponuditeljima čija ponuda ne bude prihvaćena vratit će se uplaćena jamčevina u roku od 15 dana od dana objave Odluke o izboru najpovoljnijeg ponuditelja. 
Jamčevina ponuditelja izabranog kao najpovoljnijeg uračunava se u ukupan iznos kupoprodajne cijene. 
III. Dostava i otvaranje ponuda 
Pisana ponuda dostavlja se poštom, preporučeno, u zatvorenom omotu na adresu: 
Grad Kutjevo,
Trg graševine 1, 34340 Kutjevo, s naznakom:
„Ponuda za kupnju nekretnina u k.o. Tominovac – ne otvarati“

Na poleđini omotnice potrebno je navesti ime i prezime, odnosno naziv ponuditelja.
Ponuda se može dostaviti i osobno, predajom u pisarnicu na istoj adresi, prema istim pravilima adresiranja i dostave. 

Rok za podnošenje ponuda je 15 dana od dana objave na službenoj stranici te na oglasnoj ploči Grada Kutjeva, zaključno s danom 2. rujna 2026 (srijeda). 

Ponude će biti javno otvorene i pročitane dana 11. rujna 2026. godine (petak) u 12:00 sati u prostorijama Grada Kutjeva, Trg graševine 1, Kutjevo (vijećnica). Otvaranju ponude mogu biti nazočni ponuditelji odnosno njihovi ovlašteni predstavnici uz predočenje valjane punomoći. 

IV. Odabir najpovoljnije ponude 

Nepravodobne, nepotpune, nejasne, nepravilno adresirane kao i ponude s ponuđenim iznosom jednakim ili nižim od utvrđene početne cijene, neće se razmatrati.

Naknadna dostava dokumentacije nije dopuštena.

Najpovoljnijom ponudom smatra se ponuda koja, uz ispunjavanje uvjeta i dostavu svih potrebnih priloga iz natječaja, sadrži i najviši iznos ponuđene kupoprodajne cijene.

Odluku o izboru najpovoljnijeg ponuditelja donosi Gradonačelnik Grada Kutjeva na prijedlog i pisano obrazloženje Povjerenstva za raspolaganje nekretninama u vlasništvu Grada Kutjeva.

U slučaju da dva ili više ponuditelja ponude isti najviši iznos kupoprodajne cijene, odmah nakon otvaranja ponuda pristupit će se usmenom nadmetanju pred Povjerenstvom za raspolaganje nekretninama u vlasništvu Grada Kutjeva . 

U slučaju odustajanja prvog najpovoljnijeg ponuditelja, najpovoljnijim ponuditeljem smatrat će se sljedeći ponuditelj koji je ponudio najvišu cijenu, pod uvjetom da prihvati najvišu ponuđenu cijenu prvog ponuditelja. O istome će se donijeti nova Odluka.

Natječaj je valjan ako pristigne i samo jedna valjana ponuda. 

Grad Kutjevo nije obvezan prihvatiti niti jednu ponudu i zadržava pravo odustati od prodaje. Može poništiti javni natječaj u svako doba prije donošenja Odluke o izboru najpovoljnijeg ponuditelja te pritom ne snosi nikakvu odgovornost za eventualnu štetu ponuditeljima.

V. Obveze najpovoljnijeg ponuditelja i sklapanje ugovora 

Najpovoljniji ponuditelj dužan je sklopiti kupoprodajni ugovor s Gradom Kutjevom u roku od 15 dana od dana donošenja navedene Odluke. Ako najpovoljniji ponuditelj ne sklopi kupoprodajni ugovor u navedenom roku, smatrat će se da je odustao. Najpovoljniji ponuditelj koji je odustao od ponude gubi pravo na povrat jamčevine. 

Kupac je dužan kupoprodajnu cijenu za kupljenu nekretninu platiti u roku od 15 dana od dana sklapanja kupoprodajnog ugovora. 

Ako kupac ne plati kupoprodajnu cijenu u roku od 15 dana od dana sklapanja kupoprodajnog ugovora, dužan je platiti zakonsku zateznu kamatu od dana dospijeća do dana plaćanja. 

Trošak procjembenog elaborata kao i sve troškove vezane s ovjerom kupoprodajnog ugovora, provedbom ugovora u zemljišnim knjigama, porezom na promet nekretnina, drugim porezima i eventualnim pristojbama snosi kupac. 


VI. Dodatne informacije

Sve informacije o nekretninama koje su predmet natječaja mogu se dobiti u Jedinstvenom upravnom odjelu Grada Kutjeva, Trg graševine 1, Kutjevo, svakim radnim danom od 07:00 do 15:00 sati, na broj telefona: 099/214-23-56 ili putem adrese elektroničke pošte ivana.matijevic@kutjevo.hr 


								GRADONAČELNIK 
								Josip Budimir, mag. oec. 

